Բուդդայի ճկույթը

**«Բուդդայի ճկույթը»** (), ամերիկացի ռեժիսոր Թոնի Փեմբերթոնի ցածրբյուջետային գեղարվեստական կինոնկարը, որի գլխավոր դերում նկարահանվել է Թոբի Քեբելը։ Ֆիլմը նկարահանվել է ռուս ժամանակակից գրող Վիկտոր Պելևինի «Չապաևն ու Պուստոտան» վեպի հիման վրա։

## Սյուժե
Գործազուրկ բանաստեղծ Պյոտր Պուստոտան ձերբակալվում է ՊԱԿ-ի կողմից 1991 թվականի օգոստոսյան հեղաշրջման փորձի ժամանակ, ենթարկվում է խոշտանգումների, կորցնում գիտակցությունը և հայտնվում 1919 թվականի հետհեղափոխական Ռուսաստանում, որտեղ կռվում է լեգենդար կարմիր հեծելազորային հրամանատար Չապաևի և նրա գնդացրորդուհի Անկայի հետ նույն կողմում։ Հիշողության տարօրինակ բացերը նրան գցում են մերթ իննսունականների հանցագործ Մոսկվա, մերթ քաղաքացիական պատերազմ։ Պյոտրն իմանում է, թե փոփոխությունների երկու քամիները որքան կարող են միաժամանակ մոլեգնել մեկ մարդու գլխում։

## Դերերում
* Թոբի Քեբել - *Պյոտր Պուստոտա ()*
* Անդրե Հեննիկե - *[[Վասիլի Չապաև|Չապաև]]*
* Կարին Վանաս - *Աննա*
* Յուկի Իվամոտո - *Մոնղոլ*
* Ստիպե Էրցեգ - *Վոլոդին*
* Իվան Շվեդով - *Շուրիկ*
* Տրիստան Պյուտեր  - *Կոլյան*
* Դավիդ Շելլեր - *Ժերբունով*
* Գերդի Ցինտ - *Բարբոլին*
* Աննա-Մարի Կադյո - *Տիմուրովնա*
* Բեռնդ Միխայել Լադե - *մայոր Սմիռնով*
* Հիլդեգարդ Շրյոդտեր - *Mrs. Kuznets*
* Քրիստոֆ Բախ - *Vorblei*
* Նիկ Դոն Սիկ - *Կավաբատա*
* Իրշադ Փանջաթան - *[[Բուդդա]]*
* Լիլիթ Շտանգենբերգ - *կույր կին*
* Մարկո Դիռլիչ - *Լուտցե*
* Վինսենթ Ռեդետցկի - *երիտասարդ*
* Մարիո Մենթրուպ - *Shabby Man*
* Էքզել Սիչրովսկի - *[[Դմիտրի Ֆուրմանով|Ֆուրմանով]]*
* Դենիս Կամից - *Պիլիգրիմ*
* Դոմինիկ Պոլ Վեբեր - *Կոստրով*
* Ջերի Գերոմ - *ռուս ուսանող*

## Արտադրություն
### Ֆինանսավորում
2006 թվականին ֆիլմը պաշտոնապես ընտրվեց Բեռլինի միջազգային կինոփառատոնի համատեղ արտադրության ֆիլմերի տոնավաճառին մասնակցելու համար։ Ինչպես 2008-2009 թվականներին նշել է նախկինում նախագծի պրոդյուսեր աշխատած Միխայիլ Կալատոզիշվիլին, կինոնկարի էկրանավորման մեկնարկի հետաձգումը պայմանավորված է արևմտյան ներդրողների ֆինանսական դժվարություններով։ Թոնի Փեմբերթոնը պնդում էր, որ Կալատոզիշվիլու մահից հետո ինքը հնարավորություն չի ունեցել դրամաշնորհ ստանալու ռուսական կողմից, քանի որ չի հանդիսացել Ռուսաստանի Դաշնության քաղաքացի։ Ներդրողների կողմից միջոցների որոնումը հանգեցրեց նրան, որ նկարահանումները սկսվեցին միայն 2012 թվականին։

### Անվանում
Անգլիայի համար Էնդրյու Բրոմֆիլդի թարգմանությամբ վեպը վերնագրվել է «», իսկ ԱՄՆ-ի համար` «»։ Ըստ թարգմանիչ Անդրեաս Թրեթների՝ գրքի գերմաներեն «» վերնագիրը ինքն է հորինել{, և քանի որ «The Clay Machine Gun» անվանումը պակաս հաջող էր, ամերիկացիները վերցրին իրենց անվանումը։ Նույնպես է կոչվում է նաև Փեմբերթոնի ֆիլմը։

### Սցենար

Համաձայն Պրավդա.ռու-ի 2011 թվականի հաղորդագրության՝ ֆիլմի սցենարում հայտնվել էին Լուբյանկայի մենախցերը և Սպիտակ տան վրա կրակող թնդանոթները, թեպետ ավելի վաղ «ծրագրվում էր» օրիգինալ տեքստի հանդեպ ակնածալից վերաբերմունքով «թովիչ կոկաինային թրիփի» ոճ։ Պրոդյուսեր Կարստեն Շտոտերի խոսքերով՝ սցենարը լրջորեն փոփոխված է և բավականին ազատ է մեկնաբանում վեպի տեքստը։

Վիկտոր Պելևինը, ռեժիսորի խոսքով, կարդացել է սցենարը, դրականորեն է արձագանքել ու ասել է, որ ինքը «...հավանում է 120-ից 115 էջը, իսկ այդ 5 էջերում դուք կարողացել եք գործնականում քանդել ամբողջ պատմությունը», ուստի նա գրել է մի շարք դիտողություններ, թե ինչպես դա պետք է անել։

### Նկարահանումներ

Նախատեսվում էր, որ ֆիլմը նկարահանվելու է Լայպցիգում  և Բեռլինում։ Ռեժիսորի խոսքով՝ ինքը ստիպված է եղել նկարահանման օրերի քանակը կրճատել 30-ի, թեև ավելի վաղ նախատեսվում էր նկարահանման 40 օր անցկացնել, իսկ հետո, բյուջեի դեֆիցիտի պատճառով, 21-ի։

Ըստ Filmportal.de կայքի տեղեկատվության՝ նկարահանումներն իրականացվել են 28.08.2012-25.09.2012։

### Դերասանական կազմ
Գլխավոր դերերը ֆիլմում կատարում են արևմտյան դերասանները։ Ի սկզբանե պլանավորվում էր, որ ֆրանսիացի դերասան Ժան-Մարկ Բառը կատարելու է Վոլոդինի դերը, բրիտանացի դերասան Ռուփերթ Ֆրենդը՝ Պյոտր Պուստոտայի, իսկ Սոֆյա Մայլսը՝ Աննայի։ Միխայիլ Կալատոզիշվիլիի կարծիքով՝ որպեսզի ֆիլմը ճշմարիտանման լինի, գոնե նկարահանող խմբում պետք է լինեն ռուս դերասաններ, իսկ արևմտյան աստղերը «հասարակության համար յուրահատուկ խայծ են»։

## Ֆիլմի թողարկում
Ֆիլմի թողարկման և նկարահանման ժամկետները բազմիցս հետաձգվել են. այսպես, ըստ IMDb-ի, թողարկումը նախատեսված էր դեռևս 2009 թվականին։ 2012 թվականի օգոստոսին ֆիլմի պրոդյուսերներից մեկը՝ Մարտին Փոլ-Հուսը, նշում էր, որ ֆիլմը պատրաստ կլինի մինչև 2013 թվականի սեպտեմբեր, իսկ 2012 թվականի դեկտեմբերին ռեժիսորը հույս ուներ այն թողարկել 2013 թվականի գարնանը։

Ֆիլմի ռեժիսոր Թոնի Փեմբերթոնի խոսքերով՝ ֆիլմին ուղի հարթելու համար պահանջվել է գրեթե 10 տարի։

### Պրեմիերա
Պրեմիերան տեղի է ունեցել 2015 թվականի օգոստոսի 6-ին Լայպցիգում։

## Ծանոթագրություններ

## Արտաքին հղումներ
* 
* 
* Страница фильма «Мизинец Будды» на сайте «Filmz.ru»
* Страница фильма «Buddha's Little Finger» на сайте кинокомпании Rohfilm
* 

Կատեգորիա:2010-ականների անգլերեն ֆիլմեր
Կատեգորիա:2015 դրամա ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական թրիլեր ֆիլմեր
Կատեգորիա:Գերմանական ֆիլմեր
Կատեգորիա:Կանադական դրամա ֆիլմեր
Կատեգորիա:Վիկտոր Պելևինի ստեղծագործությունների էկրանավորումներ
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Կատեգորիա:Գերմանական անգլերեն ֆիլմեր
Կատեգորիա:2015 ֆիլմեր
Կատեգորիա:Ֆիլմեր, որոնց գործողությունները տեղի են ունենում 1919 թվականին
Կատեգորիա:Ֆիլմեր, որոնց գործողությունները տեղի են ունենում 1991 թվականին
Կատեգորիա:Գերմանիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1910-ականներին
Կատեգորիա:Ֆիլմեր, որոնց գործողությունները տեղի են ունենում 1990-ականներին
Կատեգորիա:2010-ականների գերմանական ֆիլմեր
Կատեգորիա:2010-ականների կանադական ֆիլմեր